08/01/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Cultura. Bases reguladoras do programa de subvencións FO223/2019

Por Acordo da Xunta de Goberno do 4 de xaneiro de 2019, aprobáronse as Bases reguladoras do programa de subvencións a entidades sen ánimo de lucro para o apoio ao desenvolvemento de festivais audiovisuais, musicais e de artes escénicas na provincia da Coruña durante o ano 2019, que se transcriben deseguido: Para os efectos deste programa, entenderanse por festivais aqueles eventos culturais con identificación e marca propia e recoñecible, programación diversa que aglutine diferentes propostas artísticas, organizado periodicamente, con data de celebración consolidada e orientada á consecución de públicos amplos ao redor dunha proposta de contidos coherente e definida. A modo de exemplo, entendemos como festivais formatos como o Festival de Ortigueira ou a Festa da Carballeira de Zas (música), o FIOT de Carballo ou a Mostra de Teatro de Cariño (artes escénicas) ou os festivais Curtocircuito ou Chanfaina Lab (audiovisual). Este programa diríxese a aqueles festivais audiovisuais, musicais e escénicos con programación de carácter profesional que se celebren na provincia da Coruña. O festival ten que cumprir, como mínimo, para poder optar á subvención, os requisitos seguintes: • No caso dos festivais audiovisuais, a programación contará cunha sección, como mínimo, para producións galegas en V. O. • No caso dos festivais de música e/ou artes escénicas, a programación contará, cando menos, cun 30 % do total das actuacións profesionais artísticas a cargo de bandas e/ou compañías galegas. • No caso de festivais de artes escénicas, o 50 % dos espectáculos que utilicen a expresión oral deberán ser en lingua galega. • No caso de festivais musicais, o 25 % das actuacións que utilicen a expresión oral deberán ser en lingua galega. • Toda a sinaléctica, soportes de difusión e contidos divulgativos do festival (web, redes sociais, folletos, cartelería, publicacións.) deberán realizarse en lingua galega, sen que iso exclúa a posibilidade de incluíren tamén outras linguas. O incumprimento dalgún destes requisitos levará parella a perda da subvención concedida. Unicamente serán obxecto de axuda os gastos de carácter corrente, en ningún caso bens inventariables. As entidades non poderán presentar máis dunha solicitude de subvención para un festival. A realización do festival será de exclusiva responsabilidade das entidades, así como as obrigas fiscais e de seguridade social que delas se deriven. Aqueles festivais que soliciten cantidades menores a 7.500 euros e que teñan un orzamento de gastos solicitado inferior a 10.000 euros, deberán facelo dentro do programa FO203. O mesmo ocorre cos festivais con programación de carácter non profesional (festivais de teatro escolar, festivais de teatro amador, festivais de música non profesional, etc). Pola súa banda, os festivais, mostras e encontros de música coral, bandas de música popular e bandas de música e baile tradicional galego contan coa súa propia liña de subvencións, o programa FO213. Neste programa de subvencións FO223 non se permitirán cambios de obxecto nas solicitudes de apoio aos festivais. * Resolución do 26/03/2013, do Plan de contabilidade de pequenas e medianas entidades sen fins lucrativos. Ademais das exclusións expresadas na base 4 das bases reguladoras xerais, non serán obxecto de subvención neste programa: • Os festivais, mostras e encontros de música coral, bandas de música popular e bandas de música e baile tradicional galego. • As actuacións de agrupacións artísticas incluídas na Rede Cultural da Deputación. • Os gastos de carácter xeral da entidade (persoal e gastos correntes), salvo naqueles casos nos que se xustifique, mediante declaración do/a representante legal, que os ditos gastos se derivan unicamente da execución da actividade, en cuxo caso terán a consideración de gastos directos. Estes gastos deberán especificarse motivadamente no orzamento. • Os gastos de desprazamento, manutención e aloxamento, salvo que estean vinculados directamente á realización do festival. Estes gastos deberán especificarse motivadamente no orzamento. • Os gastos financeiros. • As actividades deportivas e de tempo libre, de promoción económica, de servizos sociais e de turismo. Poderán acceder a estas axudas as entidades sen fin de lucro domiciliadas en Galicia que sexan as organizadoras do evento para o que se solicita subvención e que este se desenvolva dentro do territorio da provincia da Coruña. No caso das Fundacións, quedan excluídas as Fundacións con sede na provincia da Coruña que teñan a consideración de medios propios e instrumentais da administración autonomica ou estatal. As entidades non poderán presentar máis dunha solicitude de subvención para un festival. Como excepción ao establecido nas Bases reguladoras xerais, as entidades que opten por este programa poderán tamén solicitar subvención nos seguintes programas: FO200: Programa de subvencións a fundacións e a entidades sen fins de lucro da provincia da Coruña titulares de museos, centros de interpretación ou bibliotecas, para o desenvolvemento de actividades culturais durante o ano 2019 FO203: Programa de subvencións a entidades sen ánimo de lucro para realizar actividades culturais durante o ano 2019. FO204: Programa de subvencións a entidades sen ánimo de lucro para realizar investimentos culturais durante o ano 2019  A sinaléctica, soportes de difusión e contidos divulgativos da entidade e do seu espazo ou sede (web, redes sociais, folletos, cartelería, publicacións.) deben estar en lingua galega, sen que isto exclúa a posibilidade de que tamén estea noutras.  Na difusión en redes sociais das actividades vinculadas aos festivais subvencionados por esta convocatoria, as entidades deberán vincular ou citar nos contidos de difusión os perfís da área de Cultura da Deputación da Coruña: en twitter @DACCultura e en facebook o perfil facebook. com/Culturadac. ñ As publicacións, materiais e actividades dos festivais que reciban o apoio desta liña de subvencións deberán ter como lingua vehicular a galega, sen que isto exclúa a posibilidade de que tamén se empreguen outras. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións. Ademais da documentación relacionada na base 7.2 das bases reguladoras xerais, as entidades solicitantes teñen que achegar a seguinte documentación: • Ficha do proxecto. • Memoria da edición do festival inmediatamente anterior á edición que se presenta á subvención, que conterá todos os aspectos que se valorarán segundo o establecido na base 8. Esta memoria achegarase cunha declaración responsable sobre a veracidade da información, que a Deputación da Coruña poderá comprobar en calquera momento. • Memoria completa e detallada do proxecto para o cal se solicita a subvención, na que se indicará o cumprimento dos requisitos da base 3 e todos os aspectos que se valorarán segundo o establecido na base 8. • Orzamento completo e detallado do gasto subvencionable, no cal figuren todos os gastos subvencionables e a previsión de ingresos. A memoria incluirá o orzamento desagregado, con e sen IVE. • Importe da subvención solicitada, que poderá acadar o 70 % do orzamento de gastos, sendo o límite máximo de 60.000 € • Declaración doutras subvencións concedidas ou solicitadas para o mesmo obxecto. • Declaración das fontes de financiamento do proxecto (achega da entidade solicitante, outros recursos externos para o autofinanciamento). • Dossier de prensa da edición dos dous últimos festivais inmediatamente anteriores á edición que se presenta á subvención. • No caso de que se solicite a autorización para concertar a execución total ou parcial das actividades con persoas xurídicas vinculadas, deberán cumprirse os requisitos establecidos no artigo 29.7. d da Lei 38/2003, do 17 de novembro, xeral de subvencións e art.68 do Regulamento, RD 887/06, do 21 de xullo). Tamén deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. As memorias coa información das solicitudes deberán contemplar toda a información á que se fai referencia na base 8.1 desta convocatoria, para posibilitar a adecuada valoración das solicitudes. Non se terán en conta para a baremación aqueles aspectos non acreditados ou informados debidamente por parte da entidade solicitante. Poderase requirir ás entidades solicitantes para que achegue cantos datos, documentos complementarios e aclaracións resulten necesarios para a tramitación e resolución do procedemento. Presenza de obras cinematográficas de fóra de Galicia na edición anterior: ata 5 puntos. • Relación de filmes ou pezas audiovisuais de fóra de Galiza exhibidas no festival. Indíquese o título, director/a e país de cada unha delas. Concederase 1 punto por cada obra estatal ou europea e 2 puntos por cada obra doutros continentes. Actividades complementarias: ata 10 puntos. • Relación de actividades formativas, educativas e complementarias (encontros profesionais, conferencias.) desenvolvidas na edición anterior.1 punto por cada unha. Esforzo de difusión e impacto social do festival na edición anterior: ata 10 puntos. • Dossier de prensa da edición anterior. Debe presentarse PDF coa relación de recortes de prensa e ligazóns a medios dixitais.2 puntos • Enlace ou identificación da páxina web específica do festival e dos perfís de redes sociais igualmente específicos do festival na edición anterior: ata 4 puntos:  1 punto por contar con páxina web propia, 2 puntos caso de esta páxina web ter dominio. gal  1 punto por cada perfil en redes sociais, ata 2 puntos. • Publicación de catálogo físico na edición anterior. Enténdese por catálogo unha publicación que achegue información completa das actividades e oferta cultural do festival, formas de acceso, actividades complementarias, etc. A efectos de comprobación presentarase PDF da publicación ou enlace dixital a esta.2 puntos. • Relación de enlaces aos contidos divulgativos do festival realizados en formato audiovisual na edición anterior.2 puntos. Orzamento do ano anterior e esforzo de autofinanciamento: ata 5 puntos. - Importe acadado a través da venda de entradas ao público. Valorarase con ata 3 puntos a existencia de sistema de venda de entradas. - Importe acadado a través da venda de material propio (camisolas, cartaces, merchandising.). Indicarase relación da tipoloxía de materiais realizados. Valorarase con ata 2 puntos. Impacto sociolaboral do festival da edición anterior: ata 10 puntos. • O festival contratou equipa/persoal de produción, 3 puntos. • O festival contratou equipa/persoal de prensa e comunicación, 3 puntos. • O festival contratou outros servizos externos, a maiores dos anteriores, para o seu desenvolvemento, 4 puntos. Nos tres casos indicarase nome da(s) empresa(s) ou persoa(s) contratadas a este efecto Apoio ao sector audiovisual galego Relación de producións con V. O. en galego. Indicarase nome da peza audiovisual e do director/a. Ata 10 puntos. Mínimo de tres: 4 puntos.1 punto por cada unha a maiores ata un máximo de 10 puntos. Apoio á creación e produción Relación dos libros e/ou filmes de carácter cultural (non materiais publicitarios) a editar polo festival en formato dixital ou físico. Indicarase nome e autor/a.2 puntos por título ata un máximo de 5 puntos. Relación dos eventos e entidades de fóra de Galiza cos que o festival colabora na súa edición de 2019.1 punto por cada evento ou entidade colaboradora ata un máximo de 5 puntos. Viabilidade económica do proxecto: ata 10 puntos; valorarase a porcentaxe de subvención solicitada con respecto ao orzamento global (con IVE) do proxecto. Valoraranse, no informe técnico correspondente, os seguintes aspectos: • Valoración da traxectoria e perfil do festival: ata 10 puntos asignados tendo en conta: a temática, a especialización e diferenciación con respecto a outros certames, a incidencia dentro do panorama audiovisual galego e estatal e o número de obras en primeira presentación oficial con respecto a Galicia e a España. • Calidade da programación proposta para 2019: ata 15 puntos asignados segundo o interese do proxecto en relación coa temática e coa especialización e diferenciación con outros certames audiovisuais do panorama galego e estatal. • Plan de comunicación do evento en 2019: ata 5 puntos; valoraranse a estratexia, a amplitude de medios ao que vai dirixido e o período de tempo dedicado á execución do plan. Quedarán excluídos das subvencións aqueles festivais que non acaden un mínimo de 25 puntos no conxunto dos tres apartados de valoración, dos que, polo menos, 10 puntos corresponderán ao apartado A.3. No caso de, por motivos orzamentarios e en función do número de solicitudes, a área de Cultura verse na obriga de fixar unha asignación con tope máximo por puntos, esta fórmula aplicarase exclusivamente aos festivais do nivel B. Para este efecto, entenderase que un festival é de nivel A cando nos tres últimos anos a subvención recibida nesta convocatoria fose superior a 25.000 €, e de nivel B caso de ser inferior a esta cantidade. Esta decisión responde á vontade desta área de reforzar progresivamente a calidade e estabilidade dos eventos de referencia no territorio. Orzamento do festival na edición anterior. Indicarase o orzamento co que contou o festival. Ata 5 puntos en función do seguinte reparto: • ata 30.000 euros, 2 puntos • entre 30.000 e 50.000 euros, 3 puntos • máis de 50.000 euros, 5 puntos Actividades complementarias na edición anterior: Relación de actividades formativas, educativas e profesionais (encontros profesionais, conferencias.) da edición anterior.1 punto por cada actividade, ata 10 puntos. Esforzo de difusión e impacto social do festival na edición anterior: ata 10 puntos. • Dossier de prensa da edición anterior. Debe presentarse PDF coa relación de recortes de prensa e ligazóns a medios dixitais.2 puntos • Enlace ou identificación da páxina web específica do festival e dos perfís de redes sociais igualmente específicos do festival na edición anterior: ata 4 puntos:  1 punto por contar con páxina web propia, 2 puntos caso de esta páxina web ter dominio. gal  1 punto por cada perfil en redes sociais, ata 2 puntos. • Publicación de catálogo físico na edición anterior. Enténdese por catálogo unha publicación que achegue información completa das actividades e oferta cultural do festival, formas de acceso, actividades complementarias, etc. A efectos de comprobación presentarase PDF da publicación ou enlace dixital a esta.2 puntos. • Relación de enlaces aos contidos divulgativos audiovisuais do festival (spot ou video promocional, video resumo para as redes, etc) realizados especificamente para ese obxectivo na edición anterior.2 puntos. Esforzo de autofinanciamento na edición do ano anterior: ata 5 puntos. • Importe acadado a través da venda de entradas ao público. Só se valorará naqueles casos en que o festival inclúa este concepto na xustificación da subvención do ano anterior. Valorarase con ata 3 puntos. • Importe acadado a través da venda de material propio (camisolas, cartaces, merchandising.). Indicarase relación da tipoloxía de materiais realizados. Só se valorará naqueles casos en que o festival inclúa este concepto na xustificación da subvención do ano anterior. Valorarase con ata 2 puntos. Impacto sociolaboral do festival da edición anterior: ata 10 puntos. • O festival contratou equipa/persoal de produción, 3 puntos. • O festival contratou equipa/persoal de prensa e comunicación, 3 puntos • O festival contratou outros servizos externos, a maiores dos anteriores, para o seu desenvolvemento, 4 puntos. Nos tres casos indicarase nome da(s) empresa(s) ou persoa(s) contratadas a este efecto. Cooperación e impacto territorial e sociocultural: ata 10 puntos. • O festival colabora nalgunha das súas seccións con entidades sen fins de lucro de carácter social (cooperación internacional, asistencial, educativo, medioambiental, de promoción da lingua galega, en favor da igualdade de xénero, etc). Indicarase relación completa de cales e o obxecto da colaboración.1 punto por entidade, ata un total de 10 puntos. Apoio á creación e produción de novos contidos: ata 5 puntos. • O festival publica libros, discos ou produce contidos escénicos ou audiovisuais de carácter creativo (non publicitario). Indicarase a relación completa de cales.2 puntos por título. Viabilidade económica do proxecto: ata 15 puntos. Valorarase a porcentaxe de subvención solicitada con respecto ao orzamento global (con IVE) do proxecto. Valoraranse, no informe técnico correspondente, os seguintes aspectos: • Calidade da programación proposta para 2019: ata 15 puntos asignados segundo o interese do proxecto en relación coa temática e coa especialización e diferenciación con outros festivais do panorama galego e estatal. • Enfoque sociocomunitario do festival: existencia de plan de sostibilidade medioambiental, de accións e medidas en favor da igualdade de xénero, equipas organizativas paritarias, compromiso coa normalización social da lingua galega. Ata 10 puntos. • Plan de comunicación do evento en 2019: ata 5 puntos; valoraranse a estratexia, a amplitude de medios ao que vai dirixido e o período de tempo dedicado á execución do plan. Quedarán excluídos das subvencións aqueles festivais que non acaden un mínimo de 25 puntos no conxunto dos tres apartados de valoración, dos que, polo menos, 10 puntos corresponderán ao apartado B.3. No caso de, por motivos orzamentarios e en función do número de solicitudes, a área de Cultura verse na obriga de fixar unha asignación con tope máximo por puntos, esta fórmula aplicarase exclusivamente aos festivais do nivel B. Para este efecto, entenderase que un festival é de nivel A cando nos tres últimos anos a subvención recibida nesta convocatoria fose superior a 25.000 €. e de nivel B caso de ser inferior a esta cantidade. Esta decisión responde á vontade desta área de reforzar progresivamente a calidade e estabilidade dos eventos de referencia no territorio. Neste programa de subvencións non se permitirán cambios de obxecto nas solicitudes de apoio aos festivais. Ademáis da documentación establecida nas Bases xerais, reguladoras dos programas de subvencións dirixidas a entidades privadas da Deputación Provincial da Coruña para o ano 2019, deberán achegar a seguinte documentación: Subvencións por importe inferior a 60.000,00€ • Memoria das actividades desenvolvidas na anualidade, que conterá como mínimo os seguintes aspectos: actividades desenvoltas con indicación do cumprimento dos requisitos da base 3 e todos os aspectos que se valorarán segundo o establecido na base 8, temporalización, ámbito territorial, cuantificación e perfil das persoas participantes, repercusión en medios de comunicación e redes sociais, e resultados obtidos. • Acreditación da inclusión do logotipo da Deputación e do emprego da lingua galega nos soportes de difusión das actividades subvencionadas. Subvencións por importe de 60.000,00 € • Memoria das actividades desenvolvidas na anualidade, que conterá como mínimo os seguintes aspectos: actividades desenvoltas con indicación do cumprimento dos requisitos da base 3 e todos os aspectos que se valorarán segundo o establecido na base 8, temporalización, ámbito territorial, cuantificación e perfil das persoas participantes, repercusión en medios de comunicación e redes sociais, e resultados obtidos. • Acreditación da inclusión do logotipo da Deputación e do emprego da lingua galega nos soportes de difusión das actividades subvencionadas. • Facturas ou documentos equivalentes incluídos na relación clasificada de gastos. A Coruña, 4 de xaneiro de 2019. O presidente, O secretario, Valentín González Formoso José Luis Almau Supervía